**Eelnõu**

**NARVA LINNAVALITSUS**

**KORRALDUS**

Narva \_\_\_\_.12.2014 nr\_\_\_\_\_

**Narva Linnavalitsuse 08.10.2014 korralduse nr 1128-k**

**„Sihtasutuse Kerese Mälestusmärk asutajaõiguste teostaja**

**ja nõukogu liikmete määramine ning asutamislepingu**

**ja põhikirja eelnõu kooskõlastamine” muutmine**

**1. Asjaolud ja menetluse käik**

Narva Linnavalitsuse 08.10.2014 korraldusega nr 1128-k kooskõlastati asutamisel oleva SA Kerese Mälestusmärk asutamislepingu ja põhikirja eelnõud. 17.10.2014 allkirjastasid asutajad asutamisotsuse, mille tõestas Narva notar Tatjana Boitsova, ning palusid notaril kanda asutamisotsuses määratud andmetega sihtasutus mittetulundusühistute ja sihtasutuste registrisse.

Viru Maakohtu 19.11.2014 määrusega nr S 40038103/M2 otsustati, et 23.10.2014 notari poolt esitatud kandeavalduse alusel ei saa mittetulundusühistute ja sihtasutuste registrisse taotletud kannet teha, kuna avaldaja poolt ei ole määratud sihtasutuse tähtaja lõppu. Puuduste kõrvaldamiseks anti avaldajale aega 20 päeva arvates määruse tegemisest.

Seoses sellega tuleb muuta Narva Linnavalitsuse 08.10.2014 korraldusega nr 1128-k kooskõlastatud asutamislepingu ja põhikirja redaktsioone.

**2. Õiguslikud alused**

Kohaliku omavalitsuse korralduse seaduse § 30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

**3. Otsus**

3.1. Kooskõlastada asutamislepingu punkt 4 järgmises redaktsioonis:

„4. Sihtasutus asutatakse tähtajaliselt kuni 31.12.2017.“

3.2. Kooskõlastada põhikirja punkt 1.4. järgmises redaktsioonis:

„1.4. Sihtasutus asutatakse tähtajaliseltkuni 31.12.2017.“

**4. Rakendussätted**

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Eduard East Ants Liimets

Linnapea Linnasekretär